Diari Oficial de la Generalitat Valenciana


Sumari del DOGV 7084, del 07-08-2013 (2013/7570)

RESOLUCIÓ de 3 de juliol de 2013, de la Direcció General de Medi Natural, per la qual s'establixen les normes per a la pesca de l'angula en la temporada 2013-2014.
-------------------------------------------------------------------------------------------------------------------------------------------------------------------

### Dades del document

Número de DOGV
:   7084

Data del DOGV
:   07-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7570


Data del document
:   03-07-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 3 de juliol de 2013, de la Direcció General de Medi Natural, per la qual s'establixen les normes per a la pesca de l'angula en la temporada 2013-2014. [2013/7570]  
En funció del que preveu la disposició transitòria tercera del Decret 3/2013, de 22 de febrer, del Consell, pel qual es regula l'aprofitament sostenible de l'anguila (Anguilla anguila) en l'àmbit de la Comunitat Valenciana, resolc:  
  
Primer  
L'exercici de la pesca de l'angula per a la temporada 2013-2014 queda fixat per a la zona maritimoterrestre en els llocs, nombre de postes i organitzacions pesqueres preferents que es determinen a continuació:  
Segon  
En cada posta només podrà col·locar-se un monot homologat.  
  
Tercer  
Sense perjuí del que s'ha indicat en els plecs de condicions particulars que de manera específica regula l'activitat pesquera en cada zona, el període hàbil de pesca serà el comprés entre l'1 de desembre i el 31 de març de 2014.  
  
Quart  
Només es podrà pescar des del crepuscle civil vespertí fins al crepuscle civil matutí dels diumenges a dilluns, dilluns a dimarts i dimecres a dijous que no coincidisquen en dies festius.  
  
Quint  
Els servicis dependents d'esta direcció general podran capturar angules en les goles de la Comunitat Valenciana els dimarts, des de la posada fins a l'eixida de sol, i es destinaran les captures a la repoblació i experimentació en centres oficials.  
  
Sext  
Queda prohibida la pesca de l'angula en llocs no previstos en l'article 1, així com la pesca per aquelles persones no expressament autoritzades.  
  
Sèptim  
La organitzacions pesqueres presentaran les sol·licituds per a l'adjudicació de la pesca de l'angula, en la present temporada, en els servicis territorials de la Conselleria d'Infraestructures, Territori i Medi Ambient de la província respectiva.  
El termini de presentació de les sol·licituds serà des de l'endemà de la publicació en el Diari Oficial de la Comunitat Valenciana fins al 30 de setembre de 2013.  
  
Octau  
Cada organització pesquera haurà de presentar una instància, que serà facilitada en els servicis territorials, acompanyada d'una relació en què figuren els pescadors que hagueren obtingut autorització per a la pesca de l'angula l'any anterior, i una altra amb les noves autoritzacions sol·licitades si les haguera. Tant la sol·licitud com les relacions hauran d'anar firmades i segellades pel president de la societat.  
En ambdós relacions ha de figurar: nom i cognoms, professió, domicili, municipi, número de DNI i número d'afiliació de la Seguretat Social.  
S'hi adjuntaran fotocòpies compulsades de cada un dels DNI, afiliació a la Seguretat Social i certificat d'homologació del monot.  
La direcció territorial corresponent autoritzarà l'organització pesquera, en representació dels pescadors inclosos en les relacions anteriorment citades.  
  
Nové  
Continuarà en vigor durant este període la concessió per a l'aprofitament de la pesca de l'angula de les goles del Rei, de Sant Llorenç i del riu Vaca.  
  
Deu  
Qualsevol infracció a les normes vigents suposarà el decomís de l'art emprat i la retirada de la corresponent autorització, d'acord amb el que disposa la Llei de 20 de febrer de 1942 per la qual es regula el foment i la conservació de la pesca fluvial, i la resta de normativa concordant en la matèria.  
  
Onze  
Es faculta els directors territorials per a dictar normes complementàries referents a la present resolució.  
  
Esta resolució entrarà en vigor el dia que es publique en el Diari Oficial de la Comunitat Valenciana.  
Contra esta resolució, que no posa fi a la via administrativa, es podrà presentar recurs d'alçada davant el secretari autonòmic d'Infraestructures, Territori i Medi Ambient en el termini d'un mes des del dia que es publique en el Diari Oficial de la Comunitat Valenciana, d'acord amb el que es disposa en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 3 de juliol de 2013.- El director general de Medi Natural: Alfredo González Prieto.